Document ID: /roh_data/filtered/fineweb-2-filterrobots_roh.jsonl.gz/8130

In vaccin cunter il coronavirus ch'è vegnì sviluppà a Genevra vegn testà las proximas emnas vi da mieurs. Sch'ils resultats èn positivs pudessi gia prest dar tests clinics, communitgescha l'Ospital universitar da Genevra.
Il vaccin funcziuna cun isolar cellas. Questa tecnologia vegn gia duvrada en la perscrutaziun cunter cancer. Tenor l'ospital universitar haja questa metoda l'avantatg, ch'i vegnia cuntanschì ina pli lunga immunisaziun che cun ina metoda tradiziunala.
Collavurà al project per il vaccin han l'Ospital universitar da Genevra, la Societad per biotecnologia da Genevra Maxivax ed il Centre de Recherche en Infectiologie de l'Université Laval de Québec en il Candada.
Ord l'archiv da SRF: